༄༅། །གསུང་ངག་རིན་པོ་ཆེ་ལམ་འབྲས་བུ་དང་
བཅས་པའི་ཁྲིད་ཡིག་གསུང་ངག་བསྟན་པ་གསལ་
བའི་ཉི་མའི་འོད་ཟེར་ཞེས་བྱ་བ་ལས། ཕྱི་ནང་
བསྐྱེད་རིམ་གྱི་ཁྲིད་ཡིག་དག་སྣང་གསལ་
བའི་སྒྲོན་མེ་བཞུགས་སོ། །
ཀུན་དགའ་ལེགས་གྲུབ།
111



༄༅༅། །བླ་མ་དམ་པའི་ཞབས་ལ་སྤྱི་བོས་གུས་པས་ཕྱག་འཚལ་ལོ། །
གཉིས་པ་ལུས་ཐབས་རྒྱུད་ལ་དབང་བཞི་དང་འབྲེལ་བའི་ལམ་བསྒོམ་པ་ལ་བཞི། བུམ་་
དབང་དང་འབྲེལ་བའི་ལམ་བསྐྱེད་རིམ། གསང་དབང་དང་འབྲེལ་བའི་ལམ་རང་བྱིན་་་་
རླབས༑ ཤེས་རབ་ཡེ་ཤེས་ཀྱི་དབང་དང་འབྲེལ་བའི་ལམ་དཀྱིལ་འཁོར་འཁོར་ལོ།
དབང་བཞི་པ་དང་འབྲེལ་བའི་ལམ་རྡོ་རྗེའི་རྦ་རླབས་སོ། །དེ་ལྟར་ལམ་བཞི་འོང་བའི་རྒྱུ་
མཚན་ནི། ཐོབ་བྱའི་འབྲས་བུ་སྐུ་བཞི་ཡིན་ཞིང༌། དེ་ཐོབ་བྱེད་ཀྱི་ཐབས་ལམ་བཞི་
སྒོམ༑ ལམ་བཞི་སྒོམ་པའི་སྣོད་རུང་དུ་དབང་བཞི་བསྐུར་དགོས་ཤིང༌། དེའི་ང་་་
གཞི་དཀྱིལ་འཁོར་བཞི་ཡོད་པས་དོན་ཚན་བཞིར་བཞག་གོ །དེས་ན་སྦྱང་གཞི་་་་
དཀྱིལ་འཁོར་ལ་གཙོ་བོ་བུམ་པའི་དབང་བསྐུར་ཞིང་། རགས་པ་ལུས་ཁོག་པ་དང་ཕྲ་བ་་
རྩ་ཁམས་སྦྱང་གཞིར་བྱས་ནས། དེ་དག་ལ་གནད་དུ་བསྣུན་པ་བུམ་དབང་གི་ལམ་ཕྱི་་་་་
ནང་བསྐྱེད་རིམ་བསྒོམ། _དེ་ལ་བརྟེན་ནས་འབྲས་བུ་སྤྲུལ་པའི་སྐུ་ཐོབ་བོ། །དེ་བཞིན་་
དུ་ཡི་གེ་བྷ་གའི་དཀྱིལ་འཁོར་ལ་གསང་དབང་བསྐུར་ཞིང་། རྩ་ཡི་གེ་ལ་གནདུ་་་་
ཁམས་
བསྣུན་པ་རང་བྱིན་རླབས་ཀྱི་ལམ་བསྒོམས་པ་ལ་བརྟེན་ནས་ལོངས་སྐུ་ཐོབ།
བདུད་རྩིའི་དཀྱིལ་འཁོར་ལ་ཤེས་རབ་ཡེ་ཤེས་ཀྱི་དབང་བསྐུར་ཞིང་། ཁམས་བདུད་རྩི་་་
ལ་གནད་དུ་བསྣུན་པ་དཀྱིལ་མཁོར་འཁོར་ལོའི་ལམ་བསྒོམས་པ་ལ་བརྟེན་ནས་ཆོས་སྐུ་་་་་
ཐོབ༑ སྙིང་པོ་ཡེ་ཤེས་རླུང་གི་དཀྱིལ་འཁོར་ལ་དབང་བཞི་པ་གཙོ་བོར་བསྐུར་ཞིང༌།
རླུང་ལ་གནད་དུ་བསྣུན་པ་རྡོ་རྗེའི་རྦ་རླབས་ཀྱི་ལམ་བསྒོམས་པ་ལ་བརྟེན་ནས་ངོ་བོ་ཉིད་ཀྱི་
སྐུ་ཐོབ་བོ། །དང་པོ་བུམ་དབང་དང་འབྲེལ་བའི་ལམ་བསྐྱེད་པའི་རིམ་པ་བསྒོམ་པ་ལ།
འདིའི་སྤང་བྱ་ནི་ཐ་མལ་གྱི་རྣམ་རྟོག་ཤེས་བྱའི་སྣང༵་བ༵་ལྷའི་རང་བཞིན་ནོ། །བསྐྱེད་རིམ་
འདི་ལ་གཉིས། བསྐྱེད་རིམ་གྱི་བྱ་བ་དང༌། སེམས་འཛིན་པའོ། །དང་པོ་ནི། སྤྲོ་
ན་མཎྜལ་འབུལ་ཞིང་གསོལ་བ་གདབ། དེ་ནས་བསགས་སྦྱང་གི་རྣལ་འབྱོར་གོང་དུ་་
བསྟན་པ་བཞིན་ཕོབ། །མངོན་རྟོགས་ཡན་ལག་བཞི་དྲུག་གང་རུང་ཐུན་བཞི་ངེས་པར་་་་་
བསྒོམ་ཞིང༌། རྩ་སྔགས་འབུམ་ཕྲག་བཞི། སྙིང་པོ། ཉེ་སྙིང༌། ལྷ་མོ་རྣམས་ཀྱི་་་་་
སྔགས་ཁྲི་ཕྲག་བཞི་བཞི། ཁ་སྐོང་གི་སྦྱིན་བསྲེག་དང་བཅས་པ་བྱ། ཕལ་ཆེར་གྲངས་་
113

བསྙེན་ནི་གཞུང་ཇི་ལྟ་བ་བཞིན་དུ་དཀྲི་བའི་ཁྲིད་ཀྱི་སྐབས་འདིར་འགྲུབ་པ་དཀའ་བས།
གནས་སྐབས་གཞན་དུ་བྱས་པས་ཆོག །འདིར་སྟོང་ཕྲག་སོགས་ཅི་ནུས་བྱས་པས་དོན་་་་་
འགྲུབ་བོ། །མངོན་རྟོགས་ཡན་ལག་བཞི་པ། མངོན་རྟོགས་བསྡུས་པ། སྦྱིན་་་་་
བསྲེག་གི་ཡི་གེ །གཞན་ཡང་མངོན་རྟོགས་ཚུལ་བཅོ་ལྔའི་རྣམ་གཞག །བསྐྱེད་རྫོགས་
ཆོས་དྲུག་སོགས་བཤད་པར་བྱ་སྟེ་ཁོ་བོས་ཟུར་དུ་བཀོད་ཡོད་དོ། །གཉིས་པ་སེམས་་་་་
འཛིན་ལ་གཉིས། ཕྱི་བསྐྱེད་པའི་རིམ་པ་ལ་སེམས་འཛིན་པ། ནང་བསྐྱེད་པའི་རིམ་་་་་
པ་ལ་སེམས་འཛིན་པའོ། །དང་པོ་ལ་གསུམ། འཇུག་པའི་རིམ་པ། གནས་པའི་་་་་
རིམ་པ། ལྡང་བའི་རིམ་པའོ། །དང་པོ་ནི། མངོན་རྟོགས་ཡན་ལག་དྲུག་པ་ལྟར་ན།
སྐྱབས་འགྲོ་ནས་བསྟོད་པའི་བར་དང༌། བཞི་པ་ལྟར་ན་སྐྱབས་འགྲོ་ནས་རིགས་བདག་་་་
གིས་རྒྱས་གདབ་པའི་བར་ཏེ། མངོན་པར་རྟོགས་པ་རྫོགས་པར་བསྒོམ། ཡེ་ཤེས་་་་་
ཚོགས་བསགས་སྐབས་སུ་ལྷན་སྐྱེས་ཆོས་གསུམ་གྱི་ངོ་བོར་བྱས་ཏེ་སྔགས་ཀྱིས་བརྟན་པར་
བྱེད་དགོས། ལྷའི་དམིགས་པ་གསལ་རུང་མི་གསལ་རུང༌། དྲག་ལ་གསལ་ལ་ཡུན་
ཐུང་བ། །བསྐྱེད་པའི་རིམ་པ་གནད་དུ་ཆེ། །ཞེས་པ་ལྟར། སེམས་གཞན་དུ་མ་་་་
ཡེངས་པར་ཚིག་ཅུང་ཟད་དྲག་ལ། ཚིག་རྗེས་ལ་ཤེས་པ་གཏོད་པའི་གསལ་བ། ཚིག་་
མྱུར་ཞིང་ཡུན་ཐུང་བ་བརྗོད་དགོས་ཏེ། རྣམ་རྟོག་གཞན་གྱིས་བར་མ་ཆོད་པར་སེམས་་་་་
ཏིང་འཛིན་ལ་རྩེ་གཅིག་ཏུ་འགྲོ་བའི་དགོས་པའོ། །གཉིས་པ་གནས་པའི་རིམ་པ་ལ་་་་་་
གཉིས༑ ང་རྒྱལ་ལ་བསླབ་པ། རྣམ་པ་ལ་བསླབ་པའོ། །དང་པོ་ནི། བདག་ཉིད་
འབྲས་བུ་ཀྱེ་རྡོ་རྗེ་སྐུ་མདོག་སྔོན་པོ་ཞལ་བརྒྱད་ཕྱག་བཅུ་དྲུག་པ་ཡིན་ནོ་སྙམ་དུ་ང་རྒྱལ་རྩེ་་་
གཅིག་ཏུ་བྱས་ལ་བསྒོམ་སྟེ། གུར་ལས། སངས་རྒྱས་རྣལ་འབྱོར་ང་རྒྱལ་གྱིས། །
སངས་རྒྱས་ཉིད་དུ་འགྲུབ་པར་འགྱུར། །སྟོན་པ་སུམ་ཅུ་རྩ་གཉིས་མཚན། །གཙོ་བོ་་་་་
དཔེ་བྱད་བརྒྱད་ཅུར་ལྡན། །ཞེས་སོ། །གཉིས་པ་ལ་གསུམ། ལྷ་དགུ་ལ་སེམས་་་་་་་
འཛིན་པ། གཞལ་ཡས་ཁང་སྲུང་འཁོར་དུར་ཁྲོད་དང་བཅས་པ་ལ་སེམས་འཛིན་པ།
ཕྱི་རོལ་སྣོད་བཅུད་ལ་སེམས་འཛིན་པའོ། །དང་པོ་ནི། རང་ཀྱེ་རྡོ་རྗེའི་རྩ་ཞལ་གྱི་་་་་
སྤྱན་དབུས་མ་ལ་སེམས་འཛིན་ཏེ། བསྒོམ་པས་གསལ་བཏབ་པ་ནི། སྨིན་མཚམས་་་་
114

སུ་སྤྱན་དབུས་མ་དབུས་སྔོ་ལ་མཐའ་སྐྱ་བ། སྤྱན་རྩ་དམར་ཤིག་གེ་བ་གཅིག་བསམ་ལ།
ཤེས་པ་མ་ཡེངས་པར་དེའི་སྟེང་དུ་བཞག །གསལ་ན་གསལ་ཏེ་འཕྲོ་བཅད། ་་་་་་་
གསལ་ན་མི་གསལ་ཏེ་འཕྲོ་བཅད། དེས་མི་གསལ་ན་བརྗོད་པས་གསལ་བཏབ་སྟེ།
ངག་ཏུ་གོང་གི་དམིགས་པར་ཁར་བླངས་ལ་བརྗོད་པས་གསལ་བཏབ་སྟེ་བསྒོམ། དེས་་་་
ཀྱང་མི་གསལ་ན་བྲིས་པས་གསལ་བཏབ་སྟེ། སྤྱན་དབུས་མ་ཤོག་བུ་སྔོན་པོ་ལ་བྲིས་ལ་་
རང་གི་སྨིན་མཚམས་སུ་གླན་ལ། མེ་ལོང་ལ་བལྟས་ཤིང་བསྒོམ། དམིགས་པ་གསལ་
བ་དང་ཡིད་ཀྱིས་གོང་བཞིན་བསྒོམ་མོ། །ལྡང་བའི་རིམ་པ་ནི། དག་པ་དྲན་པ།
བཟླས་པ་བྱ་བ། དཀྱིལ་འཁོར་བསྡུ་བ། རྡོ་རྗེའི་གླུ། བཀྲ་ཤིས་སྨོན་ལམ།
ཡིག་བརྒྱ། སྐྱེ་མཆེད་སྐུ་གསུང་ཐུགས་བྱིན་གྱིས་བརླབས་པ། ཐུན་མཚམས་སུ་ལྷའི་་་་
ང་རྒྱལ་གྱིས་སྤྱོད་ལམ་གྱི་རྣལ་འབྱོར་རྣམས་བྱའོ། །དེ་ནས་སྤྱན་གཡས་པ་དང༌།
གཡོན་པ་དང༌། ཤངས་ཀྱི་གཟིངས་མཐོ་བ་དང༌། མཆུ་སྒྲོས་དམར་བ་དང་། མཆེ་་་
བའི་མྱུ་གུ་དང༌། སྙན་གཡས་གཡོན་གཉིས་སྙན་ཤལ་རིང་བ་དང༌། ཞལ་གྱི་དཀྱིལ་་་་
འཁོར་སྤྱི་ལ་སེམས་འཛིན། དེ་ནས་གཡས་ཞལ་དཀར་པོ་འཛུམ་པའི་སྤྱན་དབུས་མ་་་་་་
སོགས་ནས། སྙན་གྱི་བར་གོང་བཞིན་སེམས་འཛིན། དེ་ནས་གཡོན་ཞལ་དམར་པོ་་་་་
ཆགས་པའི་སྤྱན་དབུས་མ་ནས། སྙན་གྱི་བར་གོང་བཞིན་སེམས་འཛིན། དེ་ནས་་་་་་
གཡས་ཀྱི་ཞལ་ལྷག་མ་ནག་པ་གཉིས་དང༌། གཡོན་གྱི་ལྷག་མ་ནག་པ་གཉིས་དང༌།
སྟེང་ཞལ་མགྲིན་པ་དང་བཅས་པ་དུ་བའི་མདོག་ཅན། དེ་རྣམས་ཀྱི་སྤྱན་དབུས་མ་ནས།
སྙན་ཤལ་ཤིན་ཏུ་རིང་བའི་བར་གོང་ལྟར་ཚན་པ་བརྒྱད་བརྒྱད་ལ་སེམས་འཛིན། ་་་་་་
ནས་མགྲིན་པ་གསུམ་ཡོད་པའི་རྣམ་པ་དང༌། ཁྲོ་བོའི་སྐུ་སྟོད་སྦོམ་པའི་རྣམ་པ་དང༌།
སྐུ་སྨད་སྒེག་པའི་རྣམ་པ། དེ་ནས་ཞབས་བཞི་སྟེ་དེ་ཡང་དཔྱི་གཅིག་ལ་མདུན་རྒྱབ་་་་་
གྱེས་པའི་གཡས་གཉིས་བརྐྱངས་པའི་བརླ་ལ། གཡོན་གཉིས་བསྐུམ་པའི་སོར་མོ་་
རྣམས་གཏད་པའི་སྐྱིལ་ཀྲུང་ཕྱེད་པའི་གར་སྟབས་ཀྱིས་བཞུགས་པའི་གཡས་ཀྱི་ཞབས་
མདུན་མའི་བརླ་བོ་ཆེ་དང༌། ཞབས་ངར་དང་། ཞབས་མགོ་དང༌། རྒྱབ་མའི་ཡང་་་་་་
བརླ་བོ་ཆེ་དང༌། ཞབས་ངར་དང༌། ཞབས་མགོ་གཡོན་གྱི་ཞབས་མདུན་རྒྱབ་གཉིས་་་་
115

ཀྱི་ཡང་བརླ་བོ་ཆེ་དང༌། ཞབས་ངར་དང་། ཞབས་མགོ །དེ་ནས་ཕྱག་བཅུ་དྲུག་གི་་་
གཡས་གཡོན་རང་རང་གི་མགྲིན་པ་དང་འབྲེལ་བའི་སོག་པ་བཅུ་དྲུག །དེ་དང་འབྲེལ་་་་་
པའི་དཔུང་པ་བཅུ་དྲུག །དེ་དང་འབྲེལ་བའི་ཕྱག་ངར་བཅུ་དྲུག །དེ་དང་འབྲེལ་བའི་་་་
ཕྱག་མགོ་བཅུ་དྲུག་རྣམས་མདུན་རྒྱབ་ཏུ་འཁོར་མོར་ཡོད་པ་ལས།
དེ་ཡང་རྩ་ཕྱག་་་་་་
གཡས་པ་ནས་བརྩམས་ཏེ་གཡོན་པའི་ཕྱག་ཐ་མའི་བར་དུ་བར་ལྷུ་ཕྱག་ངར། ཕྱག་མགོ་་
སྟེ་རེ་རེ་ལ་ཚན་པ་གསུམ་གསུམ་དང༌། དེ་ནས་རྩ་བའི་ཕྱག་གཉིས་ཀྱིས་ཡུམ་ལ་འཁྱུད་་་
པའི་ཐོད་པའི་ནང་གི་གླང་པོ་ཆེ་དང་ས་ལྷ་དང་། དེ་བཞིན་དུ་གཡས་གཡོན་གྱི་ཐོད་པ་་་་་
སྲོག་ཆགས་ལྷ་དང་བཅས་པ་རྣམས་ལ་རིམ་བཞིན་ནོ། །གཞན་རྣམས་ནི་གོ་སླ་ལ།
ཤ་ར་བྷ་ནི་ཆེ་ཆུང་ལུག་ཙམ་རྐང་ལག་བཞི་པོ་རེ་རེའི་སྟེང་དུའང་གཤོག་པ་རེ་རེ་ཡོད་པ་་་་
ཁྱུང་གི་མཆུ་དང་རྭ་ཡོད་པར་གསུང་རྒྱུན་ལས་འབྱུང༌། གཡས་ཀྱི་སྲོག་ཆགས་རྣམས་ཁ་་་
ནང་བསྟན། གཡོན་གྱི་ལྷ་རྣམས་ཁ་ཕྱིར་བསྟན་ལ། གཡས་མཆོག་སྦྱིན་གཡོན་མི་་་་་
འཇིགས་པ་སྦྱིན་པ། དེ་ནས་དབུ་སྐྲ་དམར་སེར་དང༌། རྩ་ཞལ་གྱི་སྟེང་དུ་སྣ་ཚོགས་རྡོ་
རྗེ་ཕྱོགས་མདོག་གི་རྭ་དཀར་བ་མཐུར་ལ་བསྟན་པ་སོགས་དང༌། དབུ་རེ་རེ་ལ་མི་མགོ་་་
སྐམ་པོ་ལྔ་ལྔས་དབུ་བརྒྱན་པ་དང་། རློན་པ་ལྔ་བཅུའི་དོ་ཤལ་དང་། རུས་པའི་འཁོར་་
ལོ་དང་། རྣ་རྒྱན། མགུལ་རྒྱན། གདུ་བུ་དྲུག །མཆོད་ཕྱིར་ཐོགས། རྐེད་རྒྱན་
ཏེ་རྒྱན་དྲུག་དང༌། དེ་ནས་ཡུམ་རྡོ་རྗེ་བདག་མེད་མ་སྐུ་མདོག་སྔོན་མོ་ཞལ་གཅིག་ཕྱག་་་་་
གཉིས་མ་གྲི་གུག་དང་ཐོད་པ་འཛིན་པ། གཡོན་བརྐྱང་གཡས་བསྐུམ་ཡབ་ལ་འཁྲིལ་་་་་
བའི་རྣམ་པ་ཅན་གྱི་སྤྱན་དབུས་མ། གཡས་པ་སོགས་སྔར་ལྟར་ཚན་པ་བརྒྱད། ་ ་་་་་་་
ནས་ཞལ་གྱི་སྤྱི། ཕྱག་ལ་བར་ལྷུ། ཕྱག་ངར། ཕྱག་མགོ་སྟེ་གསུམ་གསུམ་དང༌།
ཞབས་ལ་བརླ་བོ་ཆེ། ཞབས་ངར། ཞབས་མགོ་སྟེ་གསུམ་གསུམ་དང་། དབུ་སྐྲ་་་་་་
དམར་སེར་དང༌། མི་མགོ་སྐམ་པོ་ལྔའི་དབུ་རྒྱན་དང་དོ་ཤལ། རུས་རྒྱན་ལྔ་དང༌།
དེ་ནས་བདུད་བཞི་བརྩེགས་པ་དང༌། ཉི་མ་པདྨ་ལ་སེམས་འཛིན། དེ་ནས་ཤར་དུ་གོ་་
རཱི་ནག་མོ་གཡས་གྲི་གུག་དང་གཡོན་ཉ་རོ་ཧི་ཏ་འཛིན་པ། ཞབས་གཡོན་བརྐྱངས་པའི་་་
མཐེ་བོང་བདུད་ཀྱི་སྙིང་གར་མནན་པ། གཡས་བསྐུམ་པའི་སྤྱན་དབུས་མ། གཡས་་་་་
116

སོགས་སྔར་ལྟར་ཚན་པ་བརྒྱད། ཞལ་གྱི་སྤྱི། ཕྱག་གི་བར་ལྷུ་སོགས་སྔར་ལྟར་་་་་་
གསུམ་གསུམ། ཞབས་ཀྱི་བརླ་བོ་ཆེ་སོགས་སྔར་ལྟར་གསུམ་གསུམ། དེ་ནས་དབུ་སྐྲ་
དམར་སེར། རུས་རྒྱན་ལྔ། དེ་བཞིན་དུ་ལྷ་མོ་གཞན་བདུན་ལ་ཡང་རིགས་བསྒྲེས་ཏེ་་་
ཤེས་པར་བྱའོ། །གཉིས་པ་ནི། སྣ་ཚོགས་རྡོ་རྗེའི་ལྟེ་བའི་སྟེང་དུ་གཞལ་ཡས་ཁང་པ་་་
ཐོག་རིམ་གསུམ་ཡོད་པའི་མདུན་གྱི་རྩིག་པ་ལྔ། ཕ་གུ། དྲྭ་བ། དྲྭ་ཕྱེད། མདའ་་
ཡབ༑ པུ་ཤུ། དེ་དག་གི་མདུན་དུ་སྒོ་ཁང་། རྟ་བབས། སྣ་ཚོགས་རྡོ་རྗེའི་རྭ་ལ་་་
སེམས་འཛིན། དེ་བཞིན་དུ་ཕྱོགས་གཞན་གསུམ་ལ་ཡང་རིགས་བསྒྲེས་ཏེ་ཤེས་པར་་་་
བྱའོ༑ །ནང་གི་ཀ་གདུང་དང་། ཕྱིའི་ཁྱམས་དང་། དུར་ཁྲོད་དང༌། སྲུང་འཁོར་་་་
མེ་རི་དང་བཅས་པ་ལ་སེམས་འཛིན། གསུམ་པ་ནི། སྣོད་ཀྱི་འཇིག་རྟེན་གཞལ་ཡས་་
ཁང་༑ བཅུད་ཀྱི་སེམས་ཅན་ཐམས་ཅད་ཀྱེ་རྡོ་རྗེ་ཡིན་སྙམ་དུ་བསམ་ལ་སེམས་འཛིན་ནོ། །
གཉིས་པ་ནང་བསྐྱེད་པའི་རིམ་པ་ལ་སེམས་འཛིན་པ་ལ། ཐོག་མར་སློབ་མ་གཅིག་ནས་་
ཉི་ཤུ་རྩ་ལྔའི་བར་ཟུང་དུ་མ་གྱུར་པ་ལ་ལམ་དུས་ཀྱི་དབང་བསྐུར་ཏེ། དེའི་ཆོ་ག་ནི་ཁོ་་་་་་
བོས་བྱས་ཡོད་པ་ལས་ཤེས་པར་བྱ་ཞིང་། དབང་གི་བཤད་པ་ནི་དབང་བསྐུར་མི་གཅིག་་
པ་བཅུ་གཉིས་ཡོད་ཚུལ་དབང་གི་རབ་དབྱེ་ཡོད་ཅིང༌། ལམ་དུས་ཀྱི་དབང་རྒྱུན་དུ་ལེན་་་
ཚུལ་མི་གཅིག་པ་དུ་མ་ཡོད་པ་ལས། ད་ལྟའི་གང་ཟག་ལས་དང་པོ་པ་ལ་ཕྱི་དཀྱིལ་དང་་
བཅས་པ་རྒྱས་པ་གལ་ཆེ་སྟེ། གནད་མང་པོ་སྤྲིང་ཡིག་ཏུ་ཡོད་དོ། །དེ་ཡང་དབང་དོན་
ངོ་ཤེས་ནས་ཉམས་མྱོང་རང་རྒྱུད་ལ་སྐྱེས་པ་དགོས་ཀྱི། ཚིག་འདོན་ཙམ་གྱིས་ས་ལམ་་་་་
མི་ཆོད་ཅིང་བློ་ཆུད་ཟོས་ལ་འགྲོ་གསུང་ངོ་། །དེ་ནས་སྐབས་འདིར་ལུས་དཀྱིལ་བསྒོམ་་་
པའི་འཐད་པ། ཕྱི་དཀྱིལ་ལས་ལུས་དཀྱིལ་ཁྱད་པར་འཕགས་པའི་རྒྱུ་མཚན། ་་་་་
མཚན་དེ་དང་ལྡན་པའི་ལུས་དཀྱིལ་གྱི་དབྱེ་བ། ལུས་དཀྱིལ་དེ་རྒྱུད་སྡེ་ནས་བཤད་ཚུལ།
ལུས་དཀྱིལ་དེ་ཇི་ལྟར་ཉམས་སུ་ལེན་ཚུལ། དེ་དག་ལ་རྩོད་པ་སྤོང་བ་དང་དྲུག །དང་་
པོ་ནི། སྐབས་འདིར་ལུས་དཀྱིལ་བསྒོམ་དགོས་པ་ཡིན་ཏེ། སྐབས་འདིར་ལམ་་་་་
སོགས་ཉི་ཤུའི་ནང་གི་བུམ་དབང་གི་ལམ་དབྱིབས་ཀྱི་ཉམས་ལེན་བསྒོམ་དགོས་ལ།
དབྱིབས་ཀྱི་ཉམས་ལེན་ལུས་དཀྱིལ་ཡིན་པར་གཞུང་བཤད་རྣམས་སུ་བཤད་པའི་ཕྱིར་རོ། །
117

འོ་ན་ཅིའི་ཕྱིར་ལུས་ཀྱི་དཀྱིལ་འཁོར་ཞེ་ན། སྒྲུབ་པ་པོའི་ལུས་དཀྱིལ་འཁོར་གྱི་རྒྱུར་་་་་་
འགྱུར་བའི་ཕྱིར་ཏེ། ལུས་ཀྱི་ནང་གི་རག་པའི་ཆ་རྟེན་དང་། ཕྲ་བ་རྩ་ཁམས་རྣམས་་་་་་
བརྟེན་པའི